Avenc de la Font Freda - Coves de Catalunya - EspeleoWorld
Avenc de la Font Freda
Petit avenc de 10 m. de fondària a la Serra de l'Obac
La boca, de 2 x 0,6 metres, dóna pas a un pou de 8 metres que als 3 metres s'allarga i als 6 metres s'eixampla un xic. Al peu d'aquest continua una rampa amb poc pendent que ens porta sota una xemeneia. Al final de la rampa s'acaba la cavitat en una gatera molt estreta.
Última revisió: 2013-09-30 11:12:38
Des del coll d'Estenalles caldrà seguir la pista carenera que des de la Mata porta a la Coma d'en Vila. Uns 200 metres abans d'arribar al coll de Garganta, a la dreta, trobarem la capçalera d'un torrent que baixa cap al de la Font Freda i un camí que porta a l'esmentada font. Aquest camí baixa molt suaument entre el bosc, fins arribar a creuar un petit roquissar; després d'aquest, l'avenc es troba a 3 metres per damunt del camí, entre unes alzines.
Conegut d'antic, ja surt esmentat a la Guia monogràfica de Sant Llorenç del Munt editada pel Centre Excursionista de Terrassa (1935).
Tenim constància d'algunes visites fetes per membres del GES – CMB l'any 1960. No és però, fins el maig del 1982 que després de múltiples recerques per part de membres del GES – CMT i de la SIS – CET, és localitzada per Joan Boixader (GES – CMT) gràcies a les indicacions del seu pare, Rossend Boixader, durant molts anys masover de la casa de la Mata.
Badiella, X.; Buil, A. (1983).- “Els petits avencs de la nostra muntanya (XIV)” Arxiu del Centre Excursionista de Terrassa (32-33): 706-708. Terrassa.
Badiella, X.; Claverí, J. i alt. (1985).- “Sobre algunes cavitats noves o poc conegudes als conglomerats de Sant Llorenç del Munt, Serra de l'Obac i Riu Ripoll”. GES (4): 3-24. Butlletí Informatiu del GES del Club Muntanyenc de Terrassa.
Coordenades i fotografia facilitada per Antoni Ferro (SIE – CEA)